
ДО
ОБЩИНСКИ СЪВЕТ 
БУРГАС
Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

[bookmark: _GoBack]ОТНОСНО: Приемане на решение за отправяне на искане до Министерски съвет на Република България за безвъзмездно прехвърляне в полза на Община Бургас на правото на собственост върху поземлени имоти- държавна собственост, попадащи в обхвата на одобрен подробен устройствен план – парцеларен план (ПУП – ПП) за трасе на пътна връзка от о.т. 209 по плана ж.к.“Меден Рудник“, гр. Бургас до Републикански път I-9 „ГКПП Дуранкулак - Бургас -  ГКПП Малко Търново“.

УВАЖАЕМИ ОБЩИНСКИ СЪВЕТНИЦИ,
С Решение №14-5 от 25.09.2024г., Общински съвет — Бургас е одобрил проект за Подробен устройствен план — парцеларен план (ПУП-ПП) за трасе на пътна връзка от о.т. 209 по плана на ж.к. „Меден Рудник”, гр. Бургас до Републикански път І-9 „ГКПП Дуранкулак - Бургас - ГКПП Малко Търново”. 
С реализация на пътна инфраструктура от първостепенната улична мрежа на гр. Бургас ще се допринесе за облекчаване на пътния поток, безконфликтно транспортно обслужване на прилежащите жилищни зони и бързо и безпрепятствено извеждане на трафика от града.
Във връзка с изключителната важност и обществена значимост на проекта, Общински съвет- Бургас е разпоредил предварително изпълнение на решението си.
Обекта е включен като обект от първостепенно значение в Програмата за управление и разпореждане с общинска собственост за 2024г., приета по чл.8, ал.9 от Закона за общинската собственост /ЗОС/, одобрена с решение на Общински съвет – Бургас по т.2 от проведеното на 14.02.2024г. заседание /Протокол №7/ и допълнена с решение по т.13 от проведеното на 25.09.2024г. /Протокол №14/. 
Територията, предмет на ПУП-ПП обхваща имоти, собственост на физически, юридически лица, общината и държавата, основно извън строителните граници на гр. Бургас, територия южно от ж.к. „Меден Рудник“ и ПЗ „Юг“ и Републикански път І-9 „ГКПП Дуранкулак – Бургас – ГКПП Малко Търново. 
В обхвата на ПУП- ПП попадат следните имоти- държавна собственост:
1. ПИ с идентификатор 07079.663.77 по КККР на гр. Бургас, с площ 7849кв. метра, с начин на трайно ползване „За първостепенна улица";
2. ПИ с идентификатор 07079.663.850 по КККР на гр. Бургас, с площ 457 кв. метра, с начин на трайно ползване „За първостепенна улица";
3. ПИ с идентификатор 07079.663.80 по КККР на гр. Бургас, с площ 16100 кв. метра, с начин на трайно ползване „За първостепенна улица"; 
4. ПИ с идентификатор 07079.663.848 по КККР на гр. Бургас, с площ 30824 кв. метра, с начин на трайно ползване „За първостепенна улица".
Съгласно чл. 21, ал.6 от ЗОС, „имоти - собственост на държавата, не могат да бъдат отчуждавани принудително за общински нужди. Когато за нуждите на обектите по ал. 1 се засягат имоти - частна държавна собственост, те се прехвърлят безвъзмездно в собственост на общината по реда на Закона за държавната собственост“.
С цел реализиране на предвижданията на ПУП- ПП и предвид обществената значимост на проекта, е необходимо да бъде предприета процедура съгласно чл. 54 от Закона за държавната собственост по отношение на гореописаните недвижими имоти – държавна собственост, попадащи изцяло в трасето на пътната връзка.
Предвид изложеното, и в изпълнение на правомощията ми по чл.73, ал.1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 34, ал. 1 от Закона за общинската собственост и чл. 9, ал. 1, т. 1 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, във връзка с чл. 54 от Закона за държавната собственост, да приеме следните

РЕШЕНИЯ:

1. Дава съгласие да бъде отправено искане до Министерския съвет на Република България, чрез Областен управител на област Бургас, за безвъзмездно прехвърляне в полза на Община Бургас на правото на собственост върху недвижими имоти – държавна собственост, както следва: 
	1.1. ПИ с идентификатор 07079.663.77 по КККР на гр. Бургас, с площ 7849 кв. метра, с начин на трайно ползване „За първостепенна улица".
1.2. ПИ с идентификатор 07079.663.850 по КККР на гр. Бургас, с площ 457 кв. метра, с начин на трайно ползване „За първостепенна улица";
1.3. ПИ с идентификатор 07079.663.80 по КККР на гр. Бургас, с площ 16100 кв. метра, с начин на трайно ползване „За първостепенна улица";
1.4. ПИ с идентификатор 07079.663.848 по КККР на гр. Бургас, с площ 30824 кв. метра, с начин на трайно ползване „За първостепенна улица",
	във връзка с прилагане на одобрен Подробен устройствен план - парцеларен план (ПУП-ПП) за трасе на пътна връзка от о.т. 209 по плана на ж.к. „Меден Рудник”, гр. Бургас до Републикански път І-9 „ГКПП Дуранкулак- Бургас – ГКПП Малко Търново“ - обект от първостепенно значение за Община Бургас.
2. Възлага на Кмета на Община Бургас да извърши предвидените в закона правни и фактически действия по изпълнение на решението по т.1.
Приложения: Решение №14-5 от 25.09.2024г., Общински съвет — Бургас, скици, издадени от СГКК- Бургас.

ДИМИТЪР НИКОЛОВ				
Кмет на Община Бургас

